Stereovahvistin mahdollistaa äänentoiston kaiuttimilla kodin kuuntelutilassa. Stereovahvistimet sisältävät esiasteen ja pääteasteen eli kaiken äänentoistoon tarvittavan. Ne koostuvat siis kahdesta erillisestä vahvistimesta. Esiaste vastaa vahvistimen säädöistä, kuten lähteen, äänenvoimakkuuden, kanavien tasapainon, diskantin ja basson asetuksista. Samalla se vahvistaa ääntä hieman pääteastetta varten. Vahvistimen pääteaste hoitaa äänen kaiuttimille vastaten tarpeen mukaisesta tehontuotannosta.